hotchpotch/miracl-hf-unified huggingface dataset:
National Development Party of Kenya
National Development Party (NDP) ilikuwa chama cha kisiasa nchini Kenya. Ilikuwa maarufu kama chama cha Waluo hasa tangu 1994 hadi kuungana na KANU mwaka 2001.
Awali NDP ilikuwa bila umuhimu lakini mwaka 1994 ilimpokea Raila Odinga aliyeondoka katika chama cha Ford-Kenya baada ya kushindwa kupata uongozi dhidi ya Michael Wamalwa.
Raili alifaulu kuvuta wabunge wengi wa FORD-Kenya kutoka mkoa wa Nyanza. Walipaswa kurudia uchaguzi baada ya kuhama chama lakini walifaulu kupita tena kwa tiketi ya NDP.
Katika uchaguzi wa 1997 NDP ilipata wabunge NDP 21 hasa katika Nyanza kati ya Waluo lakini Raila alifaulu kama mbunge wa Langata mjini Nairobi. NDP ilikuwa chama cha pili cha upinzani baada ya DP.
Tangu 2000 NDP ilianza ushirikiano na serikali. Mwezi wa Juni 2001 ushirikiano huu ulikuwa rasmi na mawaziri watatu wa NDP waliingia katika serikali ya KANU. Raila Odinga akawa waziri wa nishati.
Mwaka 2001 NDP ikaungana na chama tawala cha KANU na Raila akawa Katibu Mkuu wa chama kilichounganishwa.
Lakini katika Oktoba 2007 farakano kubwa likatokea ndani ya KANU baada ya rais Moi kumteua Uhuru Kenyatta kama mfuasi wake. Raila aliondoka katika KANU akifuatwa na kundi lake la NDP ya awali. Kundi ka NDP liliondoka pamoja na wanaKANU waliosikitika uteuzi wa Uhuru Kenyatta.
Wote kwa pamoja waliingia katika LDP. Baadaye hapakuwa tena na taarifa juu ya NDP. LDP ikaunda harakati ya NARC iliyoshinda uchaguzi wa 2002.
Chama cha Uhuru cha Puerto Rico
Chama cha Uhuru cha Puerto Rico (Kihispania: Partido Independentista Puertorriqueño - "PIP") ni chama kidogo cha kisiasa nchini Puerto Rico. Inapigania uhuru wa nchi ambayo kwa sasa ni eneo la kushirikishwa la Marekani katika visiwa vya Antili Kubwa.
Chama kilianzishwa mwaka 1946. 2004 imeingia na mbunge mmoja kati ya 54 bungeni na seneta mmoja kati ya 28 katika senati ya Puerto Rico.
Chama chashiriki katika maungano ya vyama vya kisoshalisti duniani.
Theodosius II
Theodosius II (10 Aprili, 401 – 28 Julai, 450) alikuwa Kaizari wa Dola la Roma Mashariki kuanzia 1 Mei, 408 hadi kifo chake. Alimfuata baba yake, Arkadius.
Kalonzo Musyoka
Stephen Kalonzo Musyoka (* 24 Desemba 1953 kijijini Tseikuru katika wilaya ya Mwingi) ni mwanasiasa nchini Kenya kutoka Ukambani.
Alijiunga na siasa katika chama cha KANU akachaguliwa kuwa mbunge mara ya kwanza 1985 katika uchaguzi mdogo wa Kitui-North (baadaye Mwingi-North). 1986 alipewa kazi ya waziri msaidizi katika wizara ya kazi za umma.
Akarudi bungeni 1988 akachaguliwa kuwa naibu spika wa bunge. Baada ya kuchaguliwa tena 1992 alikuwa waziri wa mambo ya nje akaendlea kushika ofisi hii hado 1998 alipohamishwa kwenda wizara ya elimu halafu ya utalii.
Kabla ya uchaguzi wa 2002 alijiunga na kundi la Raila Odinga lililondoka katika KANU baada ya uteuzi wa Uhuru Kenyatta kuwa mgombea wa uraisi kwa chama hiki akajiunga katika LDP.
Baada ya ushindi wa NARC katika Desemba 2002 alirudishwa 2003 kama waziri wa mambo ya nje chini ya rais Mwai Kibaki. Katika mabadiliko ya serikali kutokana na mafarakano ya kwanza katika NARC alihamishwa 2004 wizara wizara ya mazingira na maliasili hadi 2005.
Serikali ilipovunjwa 2005 na rais baada ya kura maalumu ya wananchi juu ya katiba ya Kenya Kalonzo pamoja na mawaziri wengi wa LDP hakurudishwa serikalini. Alishiriki katika umoja wa upinzani kwenye "kambi la machungwa".
Musyoka alikuwa kati ya viongozi wa Orange Democratic Movement hadi farakano kuhusu uongozi kabla ya uchaguzi wa 2007. Musyoka alifaulu kushika chama asilia cha ODM-Kenya kilichoomteua kama mgombea wa urais.
Katika uchaguzi wa rais wa desemba 2007 alipata nafasi ya tatu baada ya Kibaki na Odinga akichukua karibu asilimia 10 za kura kitaifa. Chama chake cha ODM-Kenya kilishinda jumla viti 15 bungeni hasa viti 13 kati ya 17 vya Ukambani.
Tar. 08-01-2008 Musyoka alitangazwa kama makamu wa rais.
Steven Spielberg
Steven Allan Spielberg (amezaliwa tar. 18 Desemba 1946 mjini Cincinnati, Ohio) ni mwongozaji na mtayarishaji wa filamu kutoka nchini Marekani. Alianza kujibebea umaarufu kuanza miaka ya 1980, baada kuongoza na kutaarisha mfululizo wa filamu ya Indiana Jones. Baadae akaja na mfululizo wa filamu ya Jurassic Park. Vilevile Steve amewahi kushinda tuzo mara tatu ya Academy Award, kama mwongozaji na mtayarishaji bora wa filamu. Pia Steve ni miongoni mwa waongozaji wa filamu na watengenezaji wanaosifika kwa kutumia gharamama kubwa za utengenezaji wa filamu duniani.
Orodha ya filamu za Steven Spielberg
Hii ni orodha kuu ya filamu alizoongoza na kutayarisha Steven Spielberg. Kwa makala na habari zaidi zinazomhusu Steven Spielberg, tembelea hapa.
Sydney
Sydney ni mji wa pwani ya mashariki katika nchi ya Australia. Sydney ni mji mkubwa wa New South Wales. Takribani watu milioni 4 wanaishi katika mji wa Sydney na ndio mji mkubwa kabisa nchini Australia.
Mji uligunduliwa mwaka 1788 na Arthur Phillip, aliyekuwa ofisa wa Navy Royal ya Uingereza, na mji ukawa kama sehemu ya wafungwa wa Kiingereza na Kiayalendi.
The Rocks, ni sehemu mojawapo katika mji wa Sydney, ndio ilikuwa sehemu ya kwanza kuwa mji wenye mvuto katika Australia. Sasa imekuwa sehemu yenye mandhari nzuri ya bandari na ni sehemu pa kujipatia kula yaani kuna mgahawa mkubwa.
Wilaya ya Mwingi
Wilaya ya Mwingi ilikuwa wilaya mojawapo ya Mkoa wa Mashariki wa Jamhuri ya Kenya hadi ilipopitishwa katiba mpya ya nchi (2010).
Makao makuu yalikuwa mjini Mwingi.
Kwa sasa imekuwa sehemu ya kaunti ya Kitui.
Wilaya iko sehemu ya Ukambani na ina wakazi 303.828 (sensa ya 1999).
Wenyeji walio wengi ni Wakamba. Eneo lapakana na hifadhi ya taifa ya Mwingi National Reserve (zamani Kitui North National Reserve).
Wilayani kuna majimbo mawili ya uchaguzi: Mwingi Kaskazini na Mwingi Kusini. Mwanasiasa Kalonzo Musyoka ni mwenyeji wa Tseikuru katika Mwingi.
Tours
Tours ni mji wa Ufaransa ya kati mwenye wakazi 137,000. Uko kando la mto Loire.
Mji unajulikana kihistoria kutokana na askofu Martin wa Tours (mnamo 370) anayekumbukwa kama mtakatifu katika kanisa katoliki.
Mwaka 732 mfalme wa Wafranki Karolo Martell alishinda jeshi la Waarabu katika mapigano ya Tours na Poitiers na kuzuia uenezaji wa Uislamu katika Ulaya ya Magharibi.
Poitiers
Poitiers ni mji wa Ufaransa wa Kati kando ya mto Clain wenye wakazi 91 000. 
Ni mji wa kale unaotembelewa na watalii kwa sababu ya majengo mengi ya kale. 
Poitiers ndio mji mkuu katika mkoa wa Poitou-Charentes.
Poitiers ilianzishwa na Wagallia kabla ya uvamizi wa Julius Caesar.
Mmojawapo kati ya watu maarufu wa mji huo ni askofu wake Hilari wa Poitiers, anayeheshimiwa kama mtakatifu, babu wa Kanisa na mwalimu wa Kanisa.
Mwaka 732 mfalme wa Wafranki Karolo Nyundo alishinda jeshi la Waarabu katika mapigano ya Tours na Poitiers na kuzuia uenezi wa dola la Uislamu katika Ulaya ya Magharibi.
Hugo Weaving
Hugo Wallace Weaving (amezaliwa tar. 4 Aprili 1960, Nigeria) ni mwigizaji filamu wa Kiingereza, vilevile mwigizaji wa sauti yaani kama kuigiza sauti ya katuni au sauti za kirobot. Huenda akawa anafahamika kwa jina la Agent Smith kutoka katika mfululozo wa filamu za Matrix.
Weaving alizaliwa nchini Nigeria na wazazi wa Kiingereza Anne, aliyekuwa mwongozaji wa watalii, na Wallace Weaving, mwanaseismolojia (mstadi wa maafa asilia ya dunia). Hugo utoto wake wote aliutumia akiwa nchini Afrika Kusini na baadae familia ikarudi Uingereza, wakati Hugo bado yungali bwana mdogo. Akiwa Uingereza akapelekwa shule ya bweni na ilipofika mwaka 1976 akaelekea Sydney nchini Australia, akiwa huko akajiunga na shule moja hivi iliokuwa inafundisha maswala ya lugha. Shule ilikuwa naongozwa na muunganiko wa baadhi ya makanisa. Baada ya hapo akajiunga tena na taasisi ya sanaa na maigizo (National Institute of Dramatic Art) ya nchini Australia na kumaliza mnamo mwaka wa 1981.
Uchaguzi Mkuu wa Kenya, 2007
Uchaguzi wa rais nchini Kenya ulikuwa na matatizo mengi na kusababisha kipindi cha mvurugo na vifo.
Baada ya Raila Odinga wa ODM kuongoza katika hesabu ya kura kwa muda mrefu Tume ya Uchaguzi ya Kenya lilisimamisha hesabu ya kura kwa muda wa usiku mmoja na baada kuanza upya kura za Mwai Kibaki wa PNU zilikuwa mbele. Tume ikamtangaza Kibaki kuwa mshindi aliyeapishwa mara moja bila kusubiri muda wa kisheria kwa malalamiko. Watazamaji waliona kasoro, makosa na matokeo yaliyodokeza ya kwamba hesabu ya kura ilibadilishwa kwenye ngazi za kupiga jumla za kura kimkoa na kitaifa. Vilevile kuna madokezo ya kwamba kura za kiraisi ziliongezwa katika usiku ambako hesabu ilisimamishwa.
Matokeo yaliyotangazwa ni kama yafuatayo:
Wagombea wengine walimaliza kwa kura chache tu.
Wabunge 207 walichaguliwa. Kura zitarudiwa katika majimbo 3. Wabunge 12 wa ziada watateuliwa na rais. Akifuata kawaida atawateua kufuatana na nguvu ya vyama bungeni.Magazeti yalitoa taarifa ya kwamba wabunge 30 wa vyama vidogo waliunda "Kundi la vyama vidogo bungeni" (Small Parties Parliamentary Group); idadi hii ingejumlihsa wabunge waliohesabiwa juu kama kundi la PNU.
New Ford-Kenya
New Ford-Kenya ni chama cha kisiasa nchini Kenya kilichojitenga na FORD-Kenya kabla ya uchaguzi 2007. Kiongozi wake ni Mukhisa Kituyi. Kilishiriki na Party of National Unity na kumpigania Mwai Kibaki kwa kura ya rais.
Chama kiliingia bungeni na wabunge 3.
NARC-Kenya
National Rainbow Coalition–Kenya (NARC-Kenya) ni chama cha kisiasa nchini Kenya. Kilianzishwa kama farakano katika NARC asilia baada ya kura maalumu juu ya katiba ya Kenya 2005.
NARC-Kenya ilipangwa kuwa chama kipya cha kumrudisha Mwai Kibaki kama rais wa Kenya baada ya kuporomoka kwa NARC asilia bila kuacha nembo na jina la "Rainbow".
NARC-Kenya ilikuwa na mafanikio mwaka 2006 katika uchaguzi mdogo ilipopata viti vitatu. Lakini baadaye ilionekana ya kwamba sehemu ya wanaisasa katika serikali ya Kibaki walikataa kuijiunga na chama wakidai athira ya viongozi wa Kenya ya Kati ilikuwa kubwa mno ilikuwa kama umbo tofauti ya Democratic Party of Kenya.
Hivyo Oktoba 2007 miezi michache kabla ya uchaguzi maungano mapya ya Party of National Unity yaliundwa kuwa chombo cha kempeni ya Kibaki.
Narc Kenya iliamua awali kujiunga katika PNU. Kwenye uchaguzi ilipeleka wagombea kadhaa chini ya bendera yake ikashinda viti vitatu na kungina bungeni.
James Woods
James Howard Woods (amezaliwa Vernal, Utah, tarehe 18 Aprili, 1947) ni mwigizaji wa filamu na tamthilia kutoka Marekani.
Woods amewahi kushinda tuzo ya Oscars mara mbili na tuzo ya Emmy (Emmy Awards) mara tatu.
Kinahuatl
Kinahuatl ("nāhuatl", "mexìcatlàtōlli") ni kati ya lugha asilia za Mexiko zilizopo tangu wakati kabla ya kufika kwa Wahispania. Idadi ya wasemaji wa lahaja zake ni takriban milioni moja na nusu.
Ilikuwa lugha ya Waazteki, Watolteki na wengine wa nyanda za juu za Mexiko. Tangu kufika kwa ukoloni lahaja mbalimbali zilijitokeza si wasemaji wote wanaoelewa wasemaji wote wengine.
Maneno ya Nahuatl yalitaja mazao yaliyopelekwa kote duniani pamoja na majina yao. Kati ya maneno ya Nahuatl yaliyosambaa duniani ni:
Majina ya nchi za Mexico, Guatemala na Nikaragua yana asili za Nahuatl.
Juliette Lewis
Juliette L. Lewis (amezaliwa tar. 21 Juni 1973) ni mshindi wa tuzo ya Academy kama mwigizaji-mwanamuziki bora kutoka nchini Marekani.
Lewis alizaliwa mjini Los Angeles, California. Baba yake ni mwigizaji wa filamu Geoffrey Lewis na mama yake, Glenis Batley, ni graphic designer. Wazazi wake na Lewis walitarikiana akiwa na umri wa miaka miwili. Ana ndugu wawili wa kiume na wawili wa kike, Lightfield na Peter, Dierdre na Brandy. Mjombawake na Lewis ni mtunzi wa nyimbo, hayati Peter Tod Lewis. Lewis alikuwa na shauku ya kutaka kuwa mwigizaji, tangu akiwa na umri wa miaka sita, na akabahatika kuwa mwigizaji wa tamthilia za katika TV akiwa na umri wa miaka kumi na miwili.
Uchaguzi wa Bunge la Kenya 2007
Wabunge 207 kati ya 210 walichaguliwa. Kura zitarudiwa katika majimbo 3. Wabunge 12 wa ziada watateuliwa na rais. Akifuata kawaida atawateua kufuatana na nguvu ya vyama bungeni.Uchaguzi huu ulikuwa na mabadiliko ya ajabu:
Magazeti yalitoa taarifa ya kwamba wabunge 30 wa vyama vidogo waliunda "Kundi la vyama vidogo bungeni" (Small Parties Parliamentary Group); idadi hii ingejumlihsa wabunge waliohesabiwa juu kama kundi la PNU.
ODM: 5, PNU: 2
PNU: 18, Safina: 3, KANU: 2, Sisi kwa sisi: 2, FORD-A: 1, FORD-P: 1, PICK: 1
PPK
ODM-K: 14, PNU: 7, KANU: 4, CCU: 2, NARC: 2, ODM: 2, DP: 1, NARC KENYA: 1, PICK: 1, SAFINA: 1, Mazingira: 1
ODM: 18, PNU: 2, New Ford-K: 2, FORD K: 1, KADDU: 1
ODM: 25, KANU: 2, NARC: 1, NLP: 1, DP: 1, FORD_P: 1, PDP: 1
ODM: 12, PNU: 3, NARC-K: 2, ODM-K: 1, FORD-P: 1, KADU ASILI: 1, KANU: 1
ODM: 32, PNU: 11, Kanu: 1, Kenda: 1, NARC-K: 1, UDM: 1
Kanu: 4, ODM: 5; Safina: 1
Beth Mugo
Beth Wambui Mugo (amezaliwa tar. 11 Julai 1939) ni mwanasiasa na mwanabiashara nchini Kenya. Anatoka katika familia ya Mzee Jomo Kenyatta akiwa binamu wa Uhuru Kenyatta. 2007 alirudi kama mbunge wa Dagoretti (Nairobi) kwa jina la chama cha PNU.
Mugo alisoma Marekani akawa mwalimu mkuu wa Shule ya Msingi wa Kiganjo akaendelea kufanya kazi na Voice of Kenya akashughulika biashara mbalimbali. 1992 alikuwa kati ya waanzilishaji wa chama cha DP.
1997 alijiunga na SDP akaingia bungeni kwa jimbo la Dagoretti. Katika uchaguzi wa 2002 aligombea upande wa maungano ya NARC ambamo chama cha SDP ilikuwa mshiriki akarudishwa.
Katika serikali ya kwanza ya Mwai Kibaki alikuwa waziri mdogo katika wizara ya elimu akiangalia hasa elimu ya msingi na programu ya NARC ya kuondoa karo ya shule kwenye ngazi hii.
Wakati wa kuporomoka kwa NARC baada ya kura maalumu ya wananchi juu ya katiba ya 2005 alikuwa kati ya wanasiasa upande wa rais Kibaki waliojaribu kujenga NARC-Kenya akawa mwenyekiti wa chama hiki kwa muda.
Kabla ya uchaguzi wa 2007 alijiunga na PNU.
Brick na Lace
Brick na Lace ni kikundi cha muziki aina ya R&B na raga kutoka nchini Jamaika. Kikundi kinaongozwa na wanadada wawili waliondugu, Nyanda na Nailah Thourborne. Kikundi kimesaini mkataba na studio kadhaa za kurekodi muziki-Kon Live Distribution, 180 Entertainment, na Geffen Records.
Nyanda na Nailah Thourborne walizaliwa mjini Kingston, Jamaika, na baba Mjamaika na mama Mwamerika mweupe. Toka hapo awali wanandugu hawa walikuwa wakidai kwamba wao wanataka kuwa wanamuziki, huku wakijitamba kwamba wao ni masuriama. Wandugu hao pia waliwahi kuonekana katika baadhi ya tepu za nyimbo mchanganyiko kabla ya kubahatika kuingia mkataba na 180 Entertainment, na baadae kwa Akon, Kon Live Distribution.
Simeon Nyachae
Simeon Nyachae ( 6 Februari 1932) alizaliwa katika kata ndogo ya Nyaribari, Wilayani Kisii Mkoani Nyanza ni mwanabiashara na mwanasiasa nchini Kenya. Amehudumu katika nyadhifa mbali mbali katika serikali za Kenyatta, Moi na Kibaki.
Kwa miaka mingi Nyachae alionekana kama kiongozi wa Kisii hadi alipong'atuliwa kutoka bungeni katika uchaguzi wa Bunge la Kenya 2007.
Nyachae alizaliwa katika familia kubwa ya chifu Musa Nyandusi. Nyachae alipata fursa ya kupata elimu kutokana na ushawishi kutoka kwa babake, ambaye alifaidika na elimu ya wakoloni hadi alipoteuliwa chifu. Mnamo mwaka wa 1941, Nyachae alijiunga na shule ya Nyanchwa Seventh Day Adventist School na kisha mwaka wa 1947, akajiunga na Kereri Intermediate School. Miaka miwili baadaye, akajiunga na shule ya Kisii Government African School. Ilipofikia mwaka wa 1953, kabla ya kufanya mtihani wake wa "Ordinary Level School Certificate", akaajiriwa katika kambi ambako babake alipofanyia kazi kama karani wa wilaya.
Katika (mwaka wa 1957) Nyachae akaenda Uingereza kwa masomo ya utawala wa jamii "(Public Administration)" na aliporudi Kenya mwaka 1960, akawa Mkuu wa wilaya katika divisheni ya Kangundi. Alirudi Uingereza kwa masomo zaidi katika chuo cha Churchill huko Cambridge na kupata cheti cha Utawala wa Jamii. Aliporudi tena Kenya aliendelea kupanda ngazi katika Utawala wa Mikoa hadi kuwa Mkuu wa Utumishi wa Umma katika serikali za Kenyatta na Moi.
Nyachae alistaafu kutoka kwa utumishi wa umma mnamo mwaka wa 1987 akaanza kujenga maisha yake ya kisiasa. Katika mwaka 1992 alichaguliwa mara ya kwanza kama mbunge wa Nyaribari Chache na Rais Moi akamteua kuwa Waziri wa Kilimo. Mwaka wa 1997 akawa Waziri wa Fedha. Mwaka mmoja baadaye, Rais Moi alimteua kama Waziri wa Usitawi na Nyachae akakataa na kujiuzulu kama Waziri na pia kutoka chama cha KANU, na akjiunga na Ford-People, chama kidogo cha upinzani, kilicho na ushawishi wa wanasiasa wa kutoka katika mkoa wa Kati.
Katika uchaguzi wa 2002 Nyachae alikataa kujiunga na muungano wa "National Rainbow Coalition"NARC ambao ulihusisha chama cha LDP kilichoongozwa na Raila Odinga, DP kilichoongozwa na Mwai Kibaki kama vyama vikuu. Katika uchaguzi huo chama cha Ford-People kilishinda viti 14 vingi vikiwa ni vya kutoka sehemu za Kisii. Kando na Ford-P chama kingine kilichokuwa na ushawishi bungeni upande wa upinzani kilikuwa chama cha KANU.
Wakati NARC ilianza kuporomoka kuanzia mwaka 2004 kutokana na tofauti za kisiasa, Rais Kibaki alitafuta kura za wabunge wa Ford-P na kumteua Nyachae Serikalini kama Waziri wa Nishati baadaye wa Barabara.
Katika uchaguzi wa 2007 wimbi la ODM lilibomoa mipango yake pamoja na nafasi ya Ford-P katika Kisii. Nyachae pamoja na idadi kubwa ya mawaziri wa Kibaki hakuchaguliwa tena.
Orodha ya Makaizari wa Byzantini
Orodha hii inataja makaizari wa Bizanti kuanzia nasaba ya Theodosius hadi mwisho wa Dola la Roma Mashariki mwaka wa 1453.
Wolframi
Wolframi ni metali yenye namba atomia 74 kwenye mfumo radidia, uzani atomia ni 189.84. Alama yake ni W. Wolframi ina kiwango cha kuyeyuka cha juu kabisa kati ya metali zote. 
Matumizi yake ni hasa kwa taa pia katika aloi za feleji.
Elpidia Carrillo
Elpidia Carrillo (amezaliwa tar. 16 Agosti 1961, mjini Parácuaro, Michoacán, Mexiko) ni mwigizaji filamu wa Kimexiko, aliyeonekana zaidi katika filamu mbambalimbali za Hollywood, Marekani. Vilevile kuna baadhi ya filamu alizokuwa akigiigiza na kutumia jina lilelile la kuzaliwa "Elpedia Carrillo".
Carrilo alianza kujibebea umaarufu mnamo mwaka 1986 baada ya kucheza kama "Maria" katika filamu ya Salvador, ambapo alicheza na nyota mwingine maarufu bwana James Woods. Vilevile amewahi kucheza filamu ya Predator, aliocheza nyota Arnold Schwarzenegger, pia amewahi kushirikiana na Jimmy Smits na waigizaji wengine wengi tu wa filamu. Kwasasa Carrilo anishi mjini Venice, California, na ana mume na watoto wawili wa kike.
John Njoroge Michuki
John Njoroge Michuki (* 1932) ni mfanyabiashara ba mwanasiasa nchini Kenya.
Michuki ni mwenyeji wa wilaya ya Muranga alikozaliwa katika familia ya Wakikuyu. Alisoma A-levels huko Mangu High School pamoja na Mwai Kibaki halafu uchumi kwenye chuo kikuu cha Oxford (Uingereza).
Kati ya 1970 na 1979 alikuwa mwenyekiti wa Kenya Commercial Bank.
1983 alijiunga na siasa akiwa mbunge wa KANU kwa Kangema na kupewa vyeo mbalimbali serikalini.
Kwenye uchaguzi wa kwanza wa vyama vingi 1992 akajiunga na chama cha upinzani Ford-Asili akarudishwa bungeni tena mwaka 1997 kwenye tiketi ya Ford-People.
2002 alisimama upande wa NARC akaingia katika serikali ya kwanza ya rais Mwai Kibaki kama waziri wa usafiri na uchukuzi. Alikuwa maarufu kwa ukali jinsi alivyowalazimisha wenye matatu na madereva kutii utaratibu wa barabarani pamoja na kuweka mitambo ya kupakana mkasi wa mwendo wa gari na kanda za usalama.
2005 akawa waziri wa usalama wa ndani. Katika kipindi hiki alipata sifa baya kwa kuamuru uvamizi wa ofisi za gazeti la East African Standard pamoja na kituo cha televisheni cha KTN. Vilevile mauaji wa watu wengi walioangaliwa kuwa wafuasi wa kundi la Mungiki yalihesabiwa kuwa yalitokea chini ya mamlaka yake Michuki.
Katika serikali ya Januari 2008 Michuki amekuwa waziri wa barabara na kazi za umma.
Natalie Imbruglia
Natalie Jane Imbruglia (amezaliwa tar. 4 Februari 1975) ni mwigizaji wa filamu na tamthilia na ni mwanamuziki-mtunzi wa pop, mwanamitindo kutoka nchini Australia.
Shirikisho Party
Shirikisho Party of Kenya ni chama cha kisisasa nchini Kenya iliyoundwa kabla ya uchaguzi wa 1997 na kuwa na athira katika eneo la Mkoa wa Pwani.
2002 kilipata kiti cha Magarini.
Kabla ya uchaguzi wa 2007 chama kikajiunga na maungano ya PNU ya rais Mwai Kibaki  laikini lishindwa kumpata mbunge hata mmoja .
Walt Disney
Walter Elias Disney (5 Desemba 1901 - 15 Desemba 1966) alikuwa mtayarishaji, mwongozaji na mwanakatuni maarufu wa Marekani. Akiwa pamoja na ndugu yake aitwaye Roy Disney, walifanikiwa kuazisha kampuni ya Walt Disney Productions (sasa hivi inaitwa The Walt Disney Company).
Disney anafahamika zaidi kwa kubuni katuni zake zilizo maarufu, Mickey Mouse. Minnie Mouse na Pluto vilevile ni ubunifu wake kwa jumla.
Laurence Fishburne
Laurence John Fishburne III (amezaliwa tar. 30 Julai 1961) ni mshindi wa tuzo ya Academy na ya Emmy-mwigizaji, mtayarishaji, mwongozaji na mwandikaji bora script wa Kimarekani. Fishburne alianza kujibebea umaarufu tangu mwaka 1979 baada ya kuigiza filamu ya Apocalypse Now, vilevile katika Fled, Deep Cover , Boyz N the Hood, Teenage Mutant Ninja Turtles na mfululizo wa filazmu za Matrix.
Fishburne alizaliwa mjini Augusta, Georgia, mamake alikuwa mwalimu wa sayansi na hesabu, na babake alikuwa ofisa wa umoja wa vijana. Wazazi wake walitarikiana akiwa bado bwana mdogo na yeye akachukuliwa na mamake na kwenda kuishi mjini Brooklyn, New York ambapo huko ndiko aliko kulia. Akiwa huko babake akawa anaenda kumwangalia mwanae mara moja kwa mwezi. Fishburne alipata elimu yake katika shule ya Lincoln Square Academy ya mjini New York ambayo baadae ilifungwa mnamo miaka ya 1980.
Fishburne amemwoa Hajna Moss mnamo mwaka 1985, nchini Ethiopia. Kwa pamoja wakazaa watoto wawili: wakiume, Langston, aliz. 1987, na wakike, Montana, aliz. mnamo 1991. Fishburne na Moss wakajakutarikiana kunako miaka ya 1990. Mke wa sasa wa Fishburne ni mwigizaji mwenzake filamu bi. Gina Torres, ambaye walioana mnamo tarehe 20 ya mwezi wa Septemba mwaka wa 2002. Kwa pamoja wana mtoto mmoja wa kike aitwaye Ashley, alizaliwa mwezi Juni mwaka 2007. Fishburne ni mshabiki mkubwa wa Paulo Coelho na wamepanga kuigiza filamu inayotokana na kitabu cha hadithi cha The Alchemist.
Fishburne pia ni balozi wa kujitolea wa UNICEF kwa Marekani.
Once in the Life (2000)
Mickey Mouse
Mickey Mouse ni panya maarufu duniani. Amezaliwa 15 Mei 1928 kama mhusika katika katuni ya Walt Disney akaendelea kuwa mhusika wa katuni maarufu kabisa duniani.
Akishirikiana na rafiki zake Minnie Mouse na Goofy, mbwa Pluto na mpwa zake Morty and Ferdie hupigania haki dhidi ya watu wabaya lakini pia dhidi ya matata madogo ya kila siku.
Habari za Mickey Mouse zimepatikana kwa njia ya filamu na vitabu vya katuni.
Televisheni ya Taifa ya Tanzania
Televisheni ya Taifa ya Tanzania (ilianzishwa tar. 10 Machi 2000) iko chini ya Serikali ya Jamhuri ya Muungano wa Tanzania. Kitako chake kikuu kipo Kijitonyama mjini Dar es Salaam. Na inarusha matangazo yake kwa masafa ya VHF.
Zamani ilikuwa ikipatikana kwa Tanzania tu, lakini kwa sasa wamepanusha huduma ya urushaji wa matangazo yao na kuiwezesha kupatikani karibuni Afrika nzima. Na vilevile matangazo yao yanapatikana kwa Satelite.
Mkurugenzi mkuu wa kwanza alikuwa Tido Mhando
Taasisi ya kuzuiya Rushwa ya Tanzania
Taasisi ya kuzuiya Rushwa ya Tanzania ilianzishwa mnamo tar. 15 Januari ya mwaka wa 1975, kwa ajili ya kuzuiya rushwa. Taasisi ya Kuzuia Rushwa (TAKURU) ni taasisi ya serikali iliyopewa jukumu la kupambana na rushwa. Ni idara inayojitegemea ambayo ipo chini ya Ofisi ya Rais. Makao Makuu ya Taasisi ya Kuzuia Rushwa. Ipo eneo la upanga magharibi kwenye makutano ya barabara ya kalenga na Urambo Dar es Salaam. Kwa sasa Taasisi hii inajulikana kama TAKUKURU (Taasisi ya kuzuiya na Kupamban na Rushwa)Kabla ya mwaka wa 1975 shughuli za kuzuia rushwa zilifanywa na Wizara ya Mambo ya Ndani, ambapo jeshi la polisi lilipewa jukumu zima la kupambana na rushwa. Taasisi ya Kuzuia Rushwa iliundwa na Sheria namba 2 ya mwaka 1974 ambayo ilipitisha kuundwa kwa Kikosi cha Kuzuia Rushwa, baada ya kuifanyia marekebisho Sheria ya Kuzuia Rushwa Namba 16 ya mwaka 1971. Kikosi cha Kuzuia Rushwa kilianzishwa rasmi tarehe 15 Januari 1975 kwa tamko la Serikali Namba 17 la 1975,
Televisheni
Televisheni (kifupi: TV) au runinga ni chombo (kifaa) chenye kiwambo au kioo ambacho kinapokea mawasiliano kutoka kituo cha televisheni na kuyabadilisha kuwa picha na sauti.
Neno "televisheni" linatokana na maneno mawili: "tele" (kutoka Kigiriki: "kwa mbali sana") na "visio" (kutoka Kilatini: "mwono"; kwa pamoja yanaunda neno la Kiingereza "television" lililotoholewa katika Kiswahili "televisheni".
Kwa kawaida TV inaonekana kama sanduku. TV za zamani kabisa zilikuwa zina kirimba au fremu kubwa ya mbao na zilikuwa zikiwekwa chini kama fanicha. TV za kisasa ziko za namna nyingi kama zilivyo nyingi zaidi. Kuna baadhi ya TV zinaweza kuenea mkononi mwako zikawa zinaendeshwa kwa kutumia betri. TV nyingine zinaweza kuenea ukuta mzima wa nyumba, na inaweza kukaa katika sakafu, au kuna nyingine ambazo zimenyooka (flat) na zinaweza kubandikwa ukutani.
Televisheni inaweza kuonyesha picha kutoka sehemu mbalimbali. Cha kwanza unachotakiwa kufanya ni kutumia kidaka mawasiliano au antena (au aerial), hii itaonyesha yale yote yanayorushwa na kituo cha matangazo ya televisheni.
Vituo vya TV vinaweza kuwa mbali kabisa lakini bado matangazo yake yanapatikana kama antena ya kurusha mawimbi yake iko katika umbali wa kilomita 50 hadi 150. Teknolojia mpya zaidi ni kutumia vyombo vya angani kama antena ya kurusha mawimbi haya duniani. TV pia inaweza kuonyesha filamu kutoka katika VCD na DVD au VCR yaani tepu za kawaida. Cable TV na Satellite TV zinaweza zikatoa huduma nyingi za vipindi vya TV kwa mara moja na vilevile kuvirusha hewani. Michezo mingi ya video huunganishwa katika TV ili uweze kuona kile unachokicheza. Kuna baadhi ya tarakilishi au kompyuta ambazo unaweza kutumia TV kama kioo cha kufanyia kazi zako (kiwambo, au kwa jina lingine monita).
TV zote zina kiwambo ambacho kinaonyesha picha. Kabla ya miaka ya 1970 TV zilikuwa hazina rangi (yaani zilikuwa "black and white" tu), ambazo zilikuwa zinafanya kila kitu kionekane cha rangi ya kijivu. Lakini kwa sasa karibuni TV zote zinaonyesha na rangi. Kawaida ya viwambo vingi (kioo au vioo) huonyesha kuwa vina kona ya mzunguko, lakini kwa sasa vioo vingi hutengenzwa kwa kunyooka na zina ncha pembeni.
Kabla ya miaka ya 1990, TV zote zilikuwa zikitengenezwa kwa umbo moja - zilikuwa kubwa kidogo na kisha zilikuwa ndefu. Kwa mfano, kama kioo kilikuwa cha urefu wa inchi 3, basi lazima kitakuwa na upana wa inchi 4. Au kama kioo kina urefu wa cm 30, lazima kitakuwa kina upana wa cm 40.
Umbo la TV za kisasa linazidi kuwa maarufu na kupata wapenzi wengi zaidi kila siku ziendapo. TV zenye kioo cha upana mkubwa wa mstatili huonekana vizuri katika runinga kubwa (theatre screen) na pia inapendeza wengi zaidi. Hizi huziita kioo kipana (widescreen). Endapo TV ya kioo kipana ina urefu wa cm 30, basi lazima itakuwa ina upana wa cm 53. Ili ifanye kazi vizuri, uonyeshaji wa TV pia unatakiwa ujengwe kwa namna ya upana yaani 'widescreen'. Kioo kipana kinaweza kubadilishika kwa ukubwa wowote unaoutaka, lakini suala la umbo linabaki kuwa vilevile kama lilivyo (widescreen).
Jumba la Sinema
Jumba la Sinema (kutoka kiing.: movie theatre), mara nyingi hundikwa theater. ni mahala pa kuonyeshea sinema au filamu mbambali kwa kutumia kiwambo kikubwa (au screen). Watu watakaoingia kuangalia filamu kawaida huwa wanakaa katika viti. Sinema zenye vioo vingi mara nyingi huita "multi-plex" au "mega-plex" (endapo itakuwa na zaidi ya viwambo 10).
Sinema ya nyumbani
Sinema ya nyumbani (kutoka kiing.: home theater) ilitengenezwa kwa ajili ya matumizi ya nyumbani na inaweza kutoa ubora wa picha sawa na ile ya jumba la sinema, kuanzia picha hadi sauti.
Kifundi, sinema ya nyumbani ni rahisi kabisa namna ya kuifunga kwake, kwani hupangwa na televisheni, DVD, na seti ya spika.
Samani
Samani (far. سامان) (pia: fanicha, ing. "furniture") ni neno la kutaja aina ya vitu kama viti, meza na kabati.
Kwa maana nyingine, samani au fanicha ni kama viti vilivyopo ndani ya nyumba na watu wanaweza kutumuia kwa kukalia, kulalia na vinginevyo vinavyotumiwa kwa kuwekea vitu vidogo kama nguo au vikombe. Fanicha huundwa kwa kutumia mbao, vipande vya mbao, ngozi, gundi au parafujo (yaani screws) n.k.
Jimmy Wales
Jimmy "Jimbo" Donal Wales (amezaliwa tar. 7 Agosti 1966) ni mwanzilishi na ni rais wa sasa wa Wikimedia Foundation. Anafahamika zaidi kama mwanzilishi wa kamusi elezo huru ya Wikipedia. Kwa sasa anaishi mjini St. Petersburg, Florida.
Hapo awali aliunda kamusi elezo huru ya kwanza iliyojulikana kwa jina la Nupedia. Kisha baadaye akaanzisha mradi mpya wa Wikipedia, ambayo hapo mwanzo ulibidi uwe katika moja kati ya mradi wa Nupedia. Badala yake mradi mpya wa Wikipedia ukapata shauku zaidi na ukaja kuwa miongoni mwa miradi mikubwa mtandaoni kama ulivyo leo hii.
Marco Polo
Marco Polo (15 Septemba 1254 – 8 Januari 1324) alikuwa mpelelezi na mfanyabiashara wa Kiitalia. Ndiye wa kwanza kufanya upelelezi katika nchi zilizokingama na bara la Asia na “Mashariki ya Mbali” na wa kwanza kufanya upelelezi duniani kwa jumla.
Alichangamsha Ulaya nzima kwa kusimulia habari za safari zake katika kitabu "Il Milione" (yaani "Milioni")
Inasemekana kuwa Marco Polo, ndiye aliyeleta chakula cha spaghetti nchini Italia. Alikipata chakula hicho huko Uchina na kukipeleka kwao.
Kati ya wapelelezi wengine wa Italia alikuwepo Christopher Columbus, ambaye alifuata nyayo za Marco, lakini kupitia magharibi.
Daraja la Bandari ya Sydney
Daraja la Bandari ya Sydney (kutoka kiing.: Sydney Harbour Bridge) lipo katika bandari ya Sydney, ni daraja linalounga Sydney ya Kaskazini na Sydney ya Kusini. Watu wanaweza kupita katika daraja hilo kwa gari, kutembea kwa miguu au kwa treni. Katika daraja hilo pia kuna kama pango hivi limepita chini kwa chini. Ni sehmu muhimu na kivutio kikubwa kwa watalii. Eneo hilo linavutia watalii wengi na hata watu wanaokaa karibu na eneo hilo. Kitu ambacho kinavutia sana na kufanya daraja la bandari ya Sydney kuwa maarufu ni vile lilivyo watu huwa wana kawaida ya kupanda juu na kuanza kuangalia mandhalri yalipo katika daraja hilo.
Bandari ya Sydney
Bandari ya Sydney (pia inaitwa Bandari ya Jackson) ni bandari asilia. Ipo katika pwani ya Mashariki mwa Australia katika Sydney.
Bandari ya Sydney pia ipo katika eneo maarufu ya Jumba la Sanaa la Sydney na Daraja la Bandari ya Sydney. 
Kabla kufika kwa walowezi wa kutoka Ulaya, eneo lilozungukwa na Bandari ya Sydney ilikuwa makazi ya kabila fulani liitwalo aboriginal, kabila limebeba makabila mengine madogo madogo kama vile Gadigal, Cammeraygal, Eora na kabila la Wanegal.
Inaaminika kwamba watu wa kabila la Gadigal hapo awali walianza kuishi katika eneo la upande wa kusini mwa Bandari ya Jackson. Na Kaskazini mwa Bandari ya Sydney yasemekana kuwa kabila Cammeraygal lilikuwa linaishi huko. Pia yaaminika kwamba eneo la upande wa Kusini wa Mto Parramatta, yaani magharibi mwa Petersham na kutokezea kule kunakoitwa Rose Hill, kulikuwa kukimilikiwa na kabila la Wanegal. Kabila la Eora waliiishi upande wa Kusini mwa Bandari ya Sydney, ambapo si mabli sana na sehemu ya kwanza ya walowezi kuweka kambi yao.
Kuna visiwa chungu nzima katika Bandari ya Sydney, visiwa hivyo ni kama ifutavyo: Shark Island, Clark Island, Fort Denison, Goat Island, Cockatoo Island, Spectacle Island, Snapper Island na Rodd Island. Baadhi ya visiwa vya zamani: Bennelong Island, Garden Island na Berry Island ambacho kimeungana na nchi kavu kwasababu ya daraja liliopo.
Jumba la Sanaa la Sydney
Jumba la Sanaa la Sydney (kutoka kiing. The Sydney Opera House) ni jumba linalo patikana katika Bandari ya Sydney, katika Sydney, Australia. Jumba linaumbo kama Matanga (sails), na linapatikana mjini Sydney, Australia. Jumba hilo linatumiwa kwa matasha na sherehe mbalimbali za kimataifa huwa zinafanyiwa hapo. Jumba hilo ni maarufu sana kwakuwa kuvutio kikubwa kwa watalii walio wengi. Jumba lilijengwa mwaka 1817 na ilipofika mwaka 1901 likafungwa. Likaja kufunguliwa tena mnamo tar. 10 ya mwezi Agosti ya mwaka wa 1902. Mnamo mwaka wa 1958 jengo likafungwa tena kwa ajili ya kufanya matengenezo mawili matatu, kisha likaja kufunguliwa tena mnamo mwaka wa 1959.
Ashley Scott
Ashley McCall Scott (amezaliwa tar. 13 Julai 1977) ni mwigizaji filamu na tamthilia-mwanamitindo wa zamani kutoka nchini Marekani. Anajulikana zaidi kwa vipindi vya televisheni na filamu. Moja kati ya tamthilia alizoigiza Ashley ni kama ifutavyo: Dark Angel , Birds of Prey, na Jericho.
Scott alizaliwa mjini Metairie, Louisiana na mzee Joe Scott, mwuguzi, na bibie Andrea Meister, msaidizi wa ofisini (sekretari). Scott alikulia mjini Charleston, South Carolina. Scott ni wa pili kuzaliwa kati ya watoto wawili wa kiume wa mzee Joe Scott. Scott ni miongoni mwa wanamitindo walioanza shughuli hizo wakiwa bado wadogo.
Wakati anaishi mjini Charleston akajiingiza katika mashindano ya kumtafuta mtu mwenye kipaji ya Millie Lewis Talent Competition. Kwa bahati nzuri akabahatika kuibuka mshindi katika mashindano hayo. Baada ya shinda hilo kwisha Scott akaelekea zake mjini New York kimasomo na kwenda kujifua zaidi kimaswala ya uwanamitindo.
Alienda huku na kule kutafuta njia mbadala ya kuwa mwanamitindo bora, kwa bahati nzuri akakuingikia mjini Miami na kuwa mwanamitindo bora wa Elite Miami. Kuanzia hapo tena akawa mwanatindo hai mwenye ukihitajika sehemu mbalimbali.
Pia akawahi kutolewa katika magazeti na vitabu mbalimbali na akawa anapata safari nyingi nchi za nje, ikiwemo, Paris na London. Pia akawa miongoni mwa wanamitindo wenye mvuto wa kutolewa katika magazeti kila wiki.
Michael Ballack
Michael Ballack (amezaliwa 26 Septemba 1976 mjini Görlitz katika mkoa wa Saxony, Ujerumani) alikuwa mchezaji mashuhuri duniani wa mpira wa miguu wa Ujerumani na pia kiongozi wa timu ya taifa ya mpira wa miguu ya Ujerumani. Alichezea katikati uwanjani.
Klabu ya mwanzo kabisa inaitwa Chemnitz,Klabu zingine mashuhuri alichezea ni Bayer Leverkusen na FC Bayern Munich na kwa sasa anachezea Chelsea. Alipata mchezaji bora Ujeruamni mara tatu,mchezaji bora wa katika kati Ulaya na zawadi zingine nyingi. Klabu zote Michael Ballack anazochezea hua anaonekana kiungo muhimu sana katika timu nakuonekana kua anaweza saidia timu kunyakua ubingwa. Nakatika Klabu ya Chelsea anavaa jezi namba 13 na kwenye timu ya Taifa pia ndio namba anayoipenda.
Bwabwaja
Bwabwaja au manja ni ndege wa jenasi "Glareola" na "Stiltia" katika familia ya Glareolidae. Umbo na mwenendo yao inafanana na mbayuwayu. Wana mabawa marefu yaliyochongoka, miguu mifupi na mkia mwenye panda. Hukamata wadudu wakipuruka na hutaga mayai yao chini.
Michael Douglas
Michael Kirk Douglas (amezaliwa tar. 25 Septemba 1944) ni mwigizaji na mtayarishaji filamu wa Kimarekani. Douglas alianza kufahamika zaidi baada ya kuigiza kama Insp. Steve Keller kutoka katika tamthilia ya Streets of San Francisco iliyokuwa inaonyeshwa katika miaka ya 1970.
Douglas, baadae akaja kuwa miongoni mwa waigizaji filamu wakubwa kabisa duniani na akabahatika kushinda tuzo ya Academy mnamo mwaka wa 1987 kwa kuigiza filamu ya Wall Street kama mwigizaji bora wa filamu hiyo.
Vilevile Douglas amewahi kuigiza mafilamu mengi tu yenye mafanikio makubwa kabisa.
Filamu hizo kama vile Fatal Attraction na Basic Instinct. Douglas ni mtoto wa gwiji la uigizaji duniani bwana Kirk Douglas, na ni mume wa mwigizaji mashughuri Bi. Catherine Zeta-Jones.
Kipindi cha Kiangazi
Kipindi cha Kiangazi ni moja kati ya misimu minne inayotokea duniani nje ya kanda la tropiki. Ni kipindi cha joto kali na ukavu kati ya misimu hiyo minne ya mwaka. Misimu hii minne inapatikana katika sehemu isiyo na joto sana wala baridi sana.
Kipindi cha Kiangazi hutokea upande wa Kaskazini na Kusini mwa Dunia kwa tofauti ya saa ya mwaka ya Nusudunia ya Kaskazini, Kiangazi uchukua nafasi katika mwezi Juni na Septemba, na Nusudunia ya Kusini uchukua nafasi kati ya mwezi Desemba na Machi. 
Hii utokana na Nusudunia ya Kaskazini, au sehemu ya Nusudunia, huelekea usawa wa Jua, na Nusudunia ya Kusini yenyewe hutoweka.
New Georgia
Georgia Mpya au New Georgia ni kisiwa kikubwa cha Mkoa wa Magharibi mwa Visiwa vya Solomon. Kisiwa hiki kimekusanya visiwa vingine vikubwa kabisa katika Mkoa. Kuna km 72 na urefu wa maili 45, kuelekea katika sehemu ya Kusini mwa mpaka wa New Georgia Sound hadi kufikia katika visiwa vingine kama vile, Kolombangara imeenda mpaka kufikia katika Ghuba ya Kula hadi magharibi, Vangunu ipo mashariki, na Rendova na kusini, na kufika Blanche Channel.
Kisiwa kina maporomoko mengi na kuna misitu mikubwa kabisa.
Britney Spears
Britney Jean Spears (amezaliwa tar. 2 Desemba 1981 mjini Kentwood, Louisiana) ni mwanamuziki wa Pop na mwigizaji wa filamu kutoka nchini Marekani.
Britney Spears alikuwa akiigiza katika kipindi cha TV cha watoto, kilichokuwa kinarushwa hewani kati ya 1991 na 1995. Kipindi kilijulikana kwa jina la New Mickey Mouse Club, kilikuwa kinatayarishwa na kamapuni ya Walt Disney Productions. Watu wengine waliokuwemo na kushiriki katika kipindi hicho, alikuwa Christina Aguilera, Justin Timberlake, na JC Chasez (ambaye baadaye alikuja kuwa mmoja wa wanabendi ya *NSYNC), na waigizaji Ryan Gosling na Keri Russell.
Mnamo mwaka wa 1998, Britney akatoa kibao chake cha kwanza kilichokwenda kwa jina la "...Baby One More Time". Video ya nyimbo hiyo ya Baby One More Time imekuwa maarufu sana kutokana inaonyesha Britney amevaa sare za wanafunzi wa shule ya Wakatoliki.
Britney ametoa albamu 8. Albamu hizo ni kama ifuatavyo:
Mnamo mwaka 2002, Spears amecheza filamu ya Crossroads.
Mwaka huo huo wa 2002, Britney amecheza tena filamu ya Austin Powers in Goldmember.
Mnamo tar. 3 Januari ya mwaka wa 2004, Spears akaolewa na kijana waliokuwa ote toka utoto Nd. Jason Allan Alexander, mjini Las Vegas, Nevada, Marekani. Ndoa haikudumu sana na baadaye wakatarikiana.
Mnamo mwezi wa Septemba ya tarehe 18 katika mwaka 2004, Spears akaolewa tena na bwana Kevin Federline. Kwa pamoja wakabahatika kupata mtoto wa kiume aliojulikana kwa jina la Sean Preston Spears Federline, aliz. tar. 14 Septemba 2005. Kunako 12 Septemba mwaka 2006, Britney akajaaliwa kupata mtoto mwigine wa kiume aliyejulikana kwa jina la Jayden James Spears Federline.
Kunako mwezi wa Novemba 2006, Spears akafungua jalada la kudai taraka kutoka kwa mumewe bwana Kevin.
Mnamo mwezi Septemba ya mwaka wa 2007, Spears amepoteza haki ya kuwa na watoto wake wawili aliyezaa na bwana Kevin Federline, watoto hao ni Sean Preston na Jayden James.
Gerard Butler
Gerard James Butler (amezaliwa tar. 13 Novemba 1969) ni mwigizaji filamu wa Kiscotland. Huenda akawa anafahamika kwa jina la Mfalme Leonidas kutoka katika filamu ya 300 na The Phantom ya mwaka wa 2004.
Butler alizaliwa mjini Glasgow, ni mtoto wa Margaret na Edward Butler. Babu yake na bibi yake walitokea nchini Ireland. Butler alikulia katika maisha ya dini sana, na familia yao walikuwa waumini wakubwa wa dhehebu la Wakatoliki. Baadaye familia ilielekea Montreal na si muda mrefu baba na mamake Butler wakatarikiana, na mamake akamchukua Butler na na ndugu zake wengine wakarudi zao Uskoti, katika mji wa Paisley alipozaliwa mamake Butler. Toka kipindi hicho hakuwa na mawasiliano zaidi na babake hadi alipofikisha umri wa miaka kumi na sita.
Nina Sky
Nicole na Natalie Albino (wamezaliwa tar. 13 Machi 1986 mjini Queens, New York) ni wanamuziki wa raggae riddim na R&B-ndugu mapacha wajulikanao kwa jina la "Nina Sky".
Wazazi wao walihamia mjini New York wakitokea nchini Puerto Rico na si-muda toka wa hamie huko wakatarikiana, watoto wakiwa wangali wadogo. Walikulia mjini Queens na kisiwani Roosevelt ambayo pia ni sehemu ya New York.
Kutokana na babao wa kufikia alikuwa akifanya kazi ya U-dj, watoto hao wakawa wamevutiwa na aina tofauti ya muziki. Wakiwa wana umri wa miaka 7, wakajaribu kuandika nyimbo zao wenyewe kwa mara ya kwanza, na wimbo ulikwenda kwa jina la "Ndugu", na walipofika umri wa maiaka kumi, wakawa washajua kama wao wanataka kuwa wanamuziki.
Wazazi wa watoto hao walikuwa wakitoa msaada mkubwa na hata kuwapa matumaini ya ndoto walizonazo watoto wao. Babao wa kufikia alithubutu hata kuwapa gita na ngoma na kuwapa baadhi ya mafunzo yahusianayo na vitu hivyo.
Walikuwa wakifanya nyimbo kisha wanampelekea msikilizaji ajaribu kutoa tathimini ya nyimbo zao na kipindi hicho hicho wakawa wanapata vijitamasha vya mtaani.
Toka hapo wakawa wanafanya mpango wa kubuni jina watakalokuwa wanalitumia wakiwa kama wasanii. Ikawalazimu watumie silabi mbili za majina yao (1 "Ni" na 2 "Na"), wakatoka na jina liitwalo Nina. Na kisha baadae wakaongeza Sky, ambalo wao walikuwa wakiwakilisha "sky's the limit".
Kipindi chote hicho walikuwa bado wakindelea na masomo, na wakipata muda wa akiba walikuwa wakifanya kazi ya U-dj. Kunako mwaka wa 2000, walikutana na The Jettsonz (Elijah Wells na Lionel Bermingham), ni moja wa waandaaji muziki na ndiyo walio wasaidia kuweza kufanya kazi ya muziki rasmi.
Mnamo mwaka wa 2004, The Jettsonz waliwatambulisha wadada hao kwa Cipha Sounds, na akawachukua mpaka katika studio inayomilikiwa na kikundi cha muziki aina ya hip hop "The Neptunes" (yaani Pharrell Williams na Chad Hugo). Cipha Sounds alivutiwa sana na sauti za madada hao na akashauri kwamba wadada hao waimbe ule mtindo unaoitwa raggae riddim au kwa jina lingine "Coolie Dance".
Ndugu hao waliendelea kuandika mashairi yao na wakafanikiwa kutoa kibao kimoja kiitwacho "Move Ya Body" (wakishirikiana na The Jettsonz, ambaye pia walisshiriki kutayarisha wimbo huo). Nyimbo ilichanganya mandhari tofauti kidoogo, walichanganya kidogo riddim za Kikaribi na R&B.
Kwa bahati nzuri nyimbo hiyo ya kwanza ilifanya vizuri. Nyimbo ilitamba na hadi kufikia mikononi mwa mmiliki wa Next Plateau Entertainment bwana Eddie O'Loughlin (pia ni moja ya sehemu ya Universal Records). O'Loughlin aliingia nao mkataba wa kurekodi albamu ya kwanza na hapo ndipo mafanikio yalipo anza.
Klaus Barbie
Klaus Barbie (alizawa tar. 25 Oktoba 1913 – 25 Septemba 1991) alikuwa mwanajeshi wa SS au Schutzstaffel-Hauptsturmführer, na pia alikuwa mmoja wa wanachama wa Gestapo. Alikuwa akifahamika kama the Butcher of Lyon au Mchinjaji wa Lyon.
Klaus Barbie alizaliwa mjini Bad Godesberg, karibu na mji wa Bonn, Ujerumani. Barbie alizaliwa katika familia ya waumini wa dhebu la Wakatoliki. Wazazi wake wote walikuwwa walimu. Kunako mwaka wa 1923 alipelekwa shule ambayo babake ndiko alikokuwa akifundishia. Baada ya hapo, akapelekwa shule ya bweni ya mjini Trier.
Mnamo mwaka 1925, familia yake ilihamia mjini Trier ambako huko ndiko alikokuwa anasoma. Mnamo mwaka wa 1933, babake na kakake kipenzi Barbie waliiaga dunia. Kifo cha babake kilipeleka bwana mdogo Barbie kuwa mlevi kupindukia na ndipo alipo amua kujiunga na jeshi la vijana la Adolf Hitler, waliliita Hitler Youth.
Mnamo Septemba 1935, alijunga na SD au Sicherheitsdienst (kikosi cha ulinzi), ni tawi maalum la SS. Baadae kidogo alihamishwa kwenda kutumikia nchini Uholanzi. Mnamo mwaka 1942, alihamishiwa mjini Dijon na kunako mwezi Novemba ya mwaka huo huo wa 1942 akahamishiwa mjini Lyon, Ufaransa, ambapo huko ndiko alikokuja kuwa kiongozi wa Gestapo ndogo.
Auckland Grammar School
Auckland Grammar School ni shule ya umma ya mjini Auckland, New Zealand. Shule inafundisha watoto kuanzia umri wa miaka kumi na tatu hadi kumi na saba. Shule pia ina bweni la kulazia wanafunzi wanaotoka mbali, hivyo ukaa mahali hapo pa shule. Ni moja kati ya mashule makubwa nchini New Zealand. Shule ina zaidi ya wanafunzi elfu mbili. Wito wa shule ni "Per Angusta Ad Augusta: kwa lugha ya kwao". Inamaana ya kwamba "Soma kwa bidii ili upate mafanikio".
Auckland Grammar School ilianzishwa kwa mara ya kwanza mnamo mwaka 1868 na Mh. George Grey. Ambaye alikuwa Gavana wa New Zealand toka mwaka 1861 hadi mwaka 1868. Kipindi hicho, kulikuwa na walowezi wapya kutoka Ulaya waliokuwa wakipigana na kabila la Maori juu ya haki ya kumiliki ardhi nchini humo.
Gavana wa New Zealand akaomba msaada wa kijeshi kutoka katika utawala wa Kiingereza ili aweze kutatua tatizo hilo. Kwa bahati Wa-Britain wakatuma karibuni wanajeshi milioni moja kwenda kutatua mzozo huo wa ardhi katika New Zealand. Wanajeshi waliowengi waliweka makazi na familia zao katika mji huo wa Auckland. Mh. George Grey akaamua kutengeneza shule ambayo itakayo toa elimu kwa watoto wa wanajeshi walioweka makazo yao katika mji Auckland, na ndipo hapo ilipo anzishwa shule "Auckland Grammar School".
Watu wa madaraja tofauti au mwenye asili tofauti ambaye anaishi New Zealand wote ni sawa mara tu muda utakapofika wa yeye kutaka kwenda shule, haito angaliwa kama ni mzawa ama sio mzawa. Shule inaamini kwamba ni vyena kufundisha lugha tofauti, na wanaelekeza kwa kutumia kwa kutumia herufi za Kilatini. Shule inajaribu kuchukua wanafunzi na kuwafunza masomo yenye kueleweka katika nyanja hiyo ya elimu, kuanzia kilimo michezo na kadhalika.
Wakamba
Wakamba ni kabila kubwa la watu wa Kenya wakikalia eneo la Ukambani kati ya Nairobi, Voi na kati ya mlima Kenya na mlima Kilimanjaro. Wakamba ni kabila kubwa la nne nchini Kenya.
Hutumia lugha ya Kikamba ambacho ni lugha ya Kibantu karibu na Kigikuyu, Kiembu na Kimeru.
Asili yao inaaminika kuwa katika eneo la Kilimanjaro yenyewe lakini walihama takriban miaka 400-500 iliyopita kuja Ukambani walipo. Walikuwa wafugaji, wakulima na wawindaji.
Katika karne ya 19 walikuwa na nafasi muhimu katika biashara ya pembe ya ndovu kati ya bara na pwani ya Kenya. Misafara yote kutoka au kwenda Mombasa ilipaswa kupita katika eneo lao. Walitafutwa sana kama wapagazi.
Kuanzia miaka ya 1930 Wakamba walianza kujiunga kwa wingi na jeshi na polisi ya kikoloni. Imekadiriwa kuwa karibu theluthi moja ya Wakamba wote walioajiriwa walikuwa jeshini. Mwendo huo ulisababishwa na ugumu wa maisha kutokana na ukame wa Ukambani kwa upande mmoja na hali ya kukaa karibu na reli na taasisi za dola la kikoloni kwa upande mwingine.
Wakati wa vita vya Mau Mau sehemu za Wakamba walijiunga na harakati ile, lakini wanajeshi kwa ujumla walisimama upande wa serikali ya kikoloni.
Katika kilimo Wakamba walianza kilimo cha umwagiliaji.
Wasanii Wakamba wamekuwa maarufu kama wachongaji wa ubao nchini Kenya. Katika historia yao hutunza kumbukumbu ya kwamba wakati wa ukoloni Mkamba alifika Dar es Salaam alipojifunza sanaa hiyo kutoka kwa wachongaji Wamakonde na kurudi na maarifa aliyofundisha wengine. Leo hii ni hasa Wakamba wanaochonga sanamu za wanyamapori zinazotafutwa na kununuliwa na watalii.
Bobby Farrell
Bobby Farrell (6 Oktoba 1949 mjini Aruba - 30 Desemba 2010) alikuwa mwimbaji wa kiume wa bendi ya muziki wa pop na disco-Boney M., kunako miaka ya 1970.
Farrell aliondoka mjini Aruba akiwa na umri wa miaka 15 na baada ya hapo akaja kuwa baharia. Farrel pia aliwahi kuishi nchini Norway na Uholanzi kabla ya kuhamia nchini Ujerumani. 
Akiwa huko, alifanya kazi nyingi akiwa kama Dj na baadaye akakutana na mtayarishaji wa muziki wa Kijerumani bwana Frank Farian na akamtaka Farrell awe mmoja wa wanakundi lake la muziki maarufu kama Boney M.
Farrell akaja kuwa mwimbaji pekee wa kiume katika bendi hiyo, ingawaje, Farian baadaye alisema kwamba Bobby hakufanya kazi sehemu kubwa sana, na akasema kwa kila wanapo ingiza sauti katika nyimbo basi nayeye Farian hushriki katika rekodi hizo. Farrell alikuwa akifanya hadi matamasha ya maukumbi mbalimbali.
Kunakko mwaka wa 2005 Farrell alionekana kama mchezaji katika sehmu ndogo ya video ya mwanamuziki Roger Sanchez, nyimbo ilikuwa Turn on the Music.
Farrell kwa sasa hivi anaishi mjini Amsterdam.
Nyimbo maarufu
Bobby Farrell na Boney M. / Boney M. Wakishrikiana na Bobby Farrell / Bobby Farrell Akishirkiana na Sandy Chambers"Tafadhali elewa kwamba: Matoleo yote ya yaliyoingiliana na rekodi za vibao vya Boney M.- basi elewa kwamba havikuwa katika matoleo halisi ya albamu za Boney M."
Uetersen
Uetersen () ni mji mdogo mwenye wakazi 17,865 katika Ujerumani kaskazini ya Hamburg. Uetersen ni sehemu ya wilaya Pinneberg.
ABBA
ABBA lilikuwa kundi la muziki wa aina ya pop kutoka nchini Uswidi, ambao waliwika sana kunako miaka ya 1970 na 1980. Jina la "ABBA" lilitokana na kila herufi ya kwanza ya jina la mwanakundi:
ABBA walikuja kuwa maarufu sana baada ya kushinda mwaka 1974 katika mashindano ya kutafuta nyimbo bora za nchi za Ulaya (Eurovision Song Contest). Walikuwa na vibao vingi tu malidhawa. Vibao kama vile "Dancing Queen", "SOS", "Mamma Mia", na "Waterloo". Karibuni nyimbo zao zote zilikuwa zikitungwa na Ulvaeus na Andersson.
Kundi lilikuwa kuvunjika mnamo mwaka wa 1982, lakini bado vibao viliendelea kuwa maarufu. Nyimbo moja ya ABBA ilibahatika kuonekana katika baadhi ya filamu (ikiwemo filamu ya Kiaustralia-The Adventures of Priscilla, Queen of the Desert na Muriel's Wedding.